cyanic-selkie/wikianc huggingface dataset:
স্থানাঙ্ক জ্যামিতি
ইতিহাস
গ্রীকগণিতবিদ মেনেসমাস কিছু গাণিতিক সমস্যা সমাধান এবং তত্ত্বসমূহ প্রমাণের জন্য একটি বিশেষ পদ্ধতি ব্যবহার করেছিলেন যেটি স্থানাঙ্ক জ্যামিতির সঙ্গে বিশেষভাবে সম্পর্কিত। কখনও কখনও তাঁকে অনেকে বিশ্লেষণাত্মক জ্যামিতি বা স্থানাঙ্ক জ্যামিতির প্রবর্তন করেছিলেন বলে বিশ্বাস করে। সমতলে বিন্দুর অবস্থান বর্ণনা করার পদ্ধতিটি ফরাসি গণিতবিদ রেনা ডেকার্টস্ (১৫৯৬ - ১৬৫০) এবং পিয়ের দ্য ফের্মা দ্বারা প্রস্তাবিত হয়েছিল। তা হলেও রেনা ডেকার্টসের বহু সময়ে নাম নেওয়া হয়।  ডেকার্টসের নাম অনুসারে সেই স্থানাঙ্ক জ্যামিতিকে কার্টেসিয়ান জ্যামিতি বলা হয়। ১১শতকে পারস্য গণিতজ্ঞ ওমর খেয়াম জ্যামিতি এবং বীজগণিতের মধ্যে এক দৃঢ় সম্পর্ক উপস্থাপন করেছিলেন। তিনি জ্যামিতিক সমাধান দ্বারা সাধারণ বর্গীয় সমীকরণ নির্ণয়ের সাংখ্যিক এবং জ্যামিতিক বীজগণিতের মধ্যে থাকা দূরত্ব বের করেছিলেন। অবশ্য ডেকার্টস দ্বারাই প্রকৃত একটি সিদ্ধান্তে উপনীত হওয়া হয়।
আবদুল ওয়াজেদ
আবদুল ওয়াজেদ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল ওয়াজেদের জন্ম ঝালকাঠি জেলার সদর উপজেলার বিনয়কাঠি ইউনিয়নের বিষ্ণুদিয়া গ্রামে। তার বাবার নাম ইয়াছিন উদ্দীন হাওলাদার এবং মায়ের নাম লতিফুন নেছা। তার স্ত্রীর নাম রাজিয়া বেগম। তাদের তিন ছেলে ও পাঁচ মেয়ে।
কর্মজীবন
আবদুল ওয়াজেদ বিডিআরের সেক্টর সদর দপ্তরে বেতন শাখায় কাজ করতেন। ১৯৭১ সালে তার পদবি ছিল ল্যান্স নায়েক। স্বাধীনতার পর বিডিআর থেকে সুবেদার মেজর হিসেবে অবসর নেন।
মুক্তিযুদ্ধে ভূমিকা
১৯৭১ সালের ২৫ মার্চ যশোরে রাত সাড়ে ১১টার দিকে পাকিস্তানি সেনাবাহিনীর কয়েকটি দল যশোর সেনানিবাস থেকে বেরিয়ে শহরে প্রবেশ করে। তারা শহরের বিভিন্ন গুরুত্বপূর্ণ স্থানে প্রতিরক্ষা অবস্থান নেয়। একটি দল অবস্থান নেয় ইপিআর সেক্টর হেডকোয়ার্টারের কাছে। যশোর ইপিআর সেক্টরে তখন ইপিআরের বাঙালি সদস্য ছিলেন ৭০ জন। পাহারারত কয়েকজন ছাড়া বেশির ভাগ সদস্য এ সময় ঘুমিয়ে ছিলেন। তারা ঘুম থেকে উঠে দ্রুত অস্ত্রাগারের তালা ভেঙে পাকিস্তানি সেনাবাহিনীর আক্রমণ মোকাবিলার প্রস্তুতি নেন। যদিও শেষ পর্যন্ত সেই রাতে পাকিস্তানি সেনারা যশোর ইপিআর সেক্টরে আক্রমণ করেনি। ৩০ মার্চের পর আবদুল ওয়াজেদরা তিন ভাগে বিভক্ত হয়ে শহরের কারবালা, চাঁচড়া ও কলেজ এলাকায় প্রতিরক্ষা অবস্থান নেন।
খড়িবাড়ী
খড়িবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট ও পশ্চিমবঙ্গ-বিহার সীমান্তে অবস্থিত৷ এই অঞ্চলে একটি থানা, একটি পোষ্ট অফিস, একটি ব্লক ডেভলপমেন্ট অফিস, একটি বালিকা উচ্চ বিদ্যালয় এবং দুটি উচ্চ মাধ্যমিক বিদ্যালয় আছে।
ভূগোল
খড়িবাড়ী জনগণনা নগরটি দার্জিলিং জেলার খড়িবাড়ী ব্লকের অন্তর্ভুক্ত৷ শহরটি খড়িবাড়ী থানার অন্তর্গত৷
পরিবহন
শহরটি ৩২৭ নং জাতীয় সড়ক এবং ১২ নং রাজ্য সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ এছাড়া কিছু দূরে পানিটাঙ্কিতে রানীগঞ্জ ইমিগ্রেসন চেকপোস্ট এর মাধ্যমে নেপালের সাথে সড়কপথে যোগাযোগ সম্ভব৷ নিকটবর্তী রেলস্টেশনটি হলো অধিকারী রেলওয়ে স্টেশন৷
মিহির গোস্বামী
মিহির গোস্বামী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি দুইবার পশ্চিমবঙ্গ বিধানসভায় বিধায়ক হিসেবে নির্বাচিত হয়েছেন।
তিউনিসিয়ার ফরাসি আশ্রিত অঞ্চল
ফরাসিদের আগ্রাসনের পূর্ববর্তী দশকগুলিতে তিউনিসিয়া পতনশীল অটোমান সাম্রাজ্যের একটি প্রদেশ ছিল যেটি মুহাম্মাদ তৃতীয় আস-সাদিক- এর অধীনে একটি বিশাল পরিমাণ স্বায়ত্তশাসন উপভোগ করেছিল।১৮৭৭ সালে রাশিয়া অটোমান সাম্রাজ্যের বিরুদ্ধে যুদ্ধ ঘোষণা করে।এর ফলে রুশ–তুর্কি যুদ্ধ (১৮৭৭–১৮৭৮) জয়লাভের ফলে অটোমান ভূখণ্ডের বৃহৎ অংশ বিভক্ত হয়ে যায় যার মধ্যে রয়েছে বেশ কিছু বলকান সম্পত্তির স্বাধীনতা এবং উত্তর আফ্রিকার প্রদেশগুলির ভবিষ্যত নিয়ে আন্তর্জাতিকভাবে আলোচিত।১৮৭৮ সালের বার্লিন কংগ্রেস অটোমান প্রশ্ন সমাধানের জন্য আহ্বান করে।যদিও ব্রিটেন  অটোমান সাম্রাজ্যের সম্পূর্ণ বিলুপ্তির বিরোধিতা করে সাইপ্রাসের বিনিময়ে ফ্রান্সকে তিউনিসিয়ার নিয়ন্ত্রণের প্রস্তাব দেয়।জার্মানি  ফ্রাঙ্কো-প্রুশিয়ান যুদ্ধের পর ইউরোপে প্রতিহিংসামূলক কর্মকাণ্ড থেকে ফরাসিদের মনোযোগ সরানোর উপায় হিসাবে ফরাসি দাবিকে দেখে এবং দক্ষিণ ভূমধ্যসাগর সম্পর্কে সামান্য উদ্বিগ্নতায় তিউনিসিয়ার ফরাসি নিয়ন্ত্রণের অনুমতি দিতে সম্মত হয়।  তিউনিসিয়ায় ফ্রান্সের ভূমিকাকে ঘিরে এই আলোচনাগুলি ইতালি রাজ্যের কাছ থেকে গোপন রাখা হয় যা ফরাসি হস্তক্ষেপের  বিরোধী ছিল।
তিউনিসিয়ায় ফরাসিদের উপস্থিতি তাদের প্রতিবেশী আলজেরিয়া দখলের পাঁচ দশক পরে এসেছিল । সেই সময় যখন ফরাসিরা এখনও অনভিজ্ঞ ছিল এবং কীভাবে একটি উপনিবেশ গড়ে তুলতে হয় সে সম্পর্কে অজ্ঞ  ছিল। এই দুটি দেশই তিন শতাব্দী ধরে অটোমান সাম্রাজ্যের অধিকারী ছিল।তবুও প্রত্যেকেই অনেক আগেই ইস্তাম্বুলের সুলতানের কাছ থেকে রাজনৈতিক স্বায়ত্তশাসন লাভ করেছিলো।ফরাসিদের আগমনের আগে  তিউনিসিয়া আধুনিক সংস্কারের একটি প্রক্রিয়া শুরু করেছিল কিন্তু ইউরোপীয় ঋণদাতাদের একটি কমিশন প্রতিষ্ঠা না করা পর্যন্ত আর্থিক অসুবিধাগুলি স্ফীত  হয়েছিল।  তাদের দখলের পর ফরাসি সরকার তিউনিসিয়ার আন্তর্জাতিক বাধ্যবাধকতা গ্রহণ করে।পরিবহন এবং অবকাঠামো, শিল্প, আর্থিক ব্যবস্থা, জনস্বাস্থ্য এবং প্রশাসন সহ বেশ কয়েকটি ক্ষেত্রে ফরাসিদের দ্বারা  উন্নত   হয়।তবুও ফরাসিরা ব্যবসা এবং নিজ নাগরিকদের পক্ষপাতী ছিল যা   তিউনিসিয়ানদের পছন্দ নয়।তাদের পূর্বাবস্থায় জাতীয় বোধ প্রাথমিকভাবে বক্তৃতায় এবং মুদ্রণে প্রকাশিত হয়; রাজনৈতিক সংগঠন অনুসরণ করে।স্বাধীনতা আন্দোলন প্রথম বিশ্বযুদ্ধের আগে থেকেই সক্রিয় ছিল এবং মিশ্র ফরাসি বিরোধিতার বিরুদ্ধে শক্তি অর্জন করতে থাকে।এর চূড়ান্ত লক্ষ্য ১৯৫৬ সালে অর্জিত হয়।
নাউয়েল গুসমান
নাউয়েল ইগনাসিও গুসমান পালোমেকি (জন্ম: ১০ ফেব্রুয়ারি ১৯৮৬) হলেন একজন আর্জেন্টিনীয় পেশাদার ফুটবলার, যিনি মেক্সিকান ক্লাব তিগ্রেস ইউএএনএল এবং আর্জেন্টিনা জাতীয় দলের হয়ে একজন গোলরক্ষক হিসেবে খেলেন।
আন্তর্জাতিক ক্যারিয়ার
গুসমান ২০০৩ সালের ফিফা অনূর্ধ্ব-১৭ বিশ্ব চ্যাম্পিয়নশিপে আর্জেন্টিনা অনূর্ধ্ব-১৭ দলের একজন অখণ্ড খেলোয়াড় ছিলেন। ২০১৪ সালের ১৩ই অক্টোবর তারিখে, হংকং জাতীয় দলের বিরুদ্ধে এক প্রীতি ম্যাচে আর্জেন্টিনা জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করে। তিনি উক্ত ম্যাচে ৪৫ মিনিট খেলেছিলেন, যেখানে আর্জেন্টিনা ৭–০ গোলে জয়লাভ করে।
২০১৮ সালের মে মাসে, রাশিয়ায় অনুষ্ঠিত ২০১৮ ফিফা বিশ্বকাপের জন্য ৩৫ সদস্যের আর্জেন্টিনা দলে তিনি ডাক পান। পরবর্তীতে আর্জেন্টিনার এক নম্বর গোলরক্ষক সার্হিও রোমেরো ইনজুরিতে পড়ায় তিনি আর্জেন্টিনার ২৩ সদস্যের দলে ডাক পান।
গণপদ্দী ইউনিয়ন
গণপদ্দী ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
মাসফিকুর রহমান অন্তর (আই টি বিশেষজ্ঞ)
জনপ্রতিনিধি
বর্তমান চেয়ারম্যান-
মফিজুল্লাহ্‌ কবীর
অধ্যাপক মফিজুল্লাহ্‌ কবীর (জন্ম: ২৮ ফেব্রুয়ারি, ১৯২৫ - মৃত্যু: ৮ আগস্ট, ১৯৮৬) বাংলাদেশের একজন প্রখ্যাত ইতিহাসবিদ ও শিক্ষাবিদ। তিনি এশিয়াটিক সোসাইটি অব পাকিস্তান এবং এশিয়াটিক সোসাইটি অব বাংলাদেশ-এর সাধারণ সম্পাদক, কোষাধ্যক্ষ, সহ-সভাপতি এবং সভাপতি ছিলেন।
জন্ম ও পারিবারিক পরিচিত
মফিজুল্লাহ্‌ কবীর ১৯২৫ সালের ২৮ ফেব্রুয়ারি নোয়াখালী শহরে জন্ম গ্রহণ করেন।
শিক্ষা জীবন
মফিজুল্লাহ্‌ কবীর ১৯৪১ সালে তৎকালীন উচ্চ মাদ্রাসা বোর্ডে এবং ১৯৪৩ সালে ইন্টারমিডিয়েট বোর্ডে সম্মিলিত মেধা তালিকায় প্রথম স্থান অধিকার করে উত্তীর্ণ হন। তিনি ঢাকা বিশ্ববিদ্যালয়ের ইতিহাস বিভাগ হতে ১৯৪৬ সালে স্নাতক (সম্মান) ও ১৯৪৭ সালে স্নাতকোত্তর ডিগ্রী লাভ করেন। লন্ডন বিশ্ববিদ্যালয়ের প্রাচ্য ও আফ্রিকান শিক্ষা বিদ্যালয় হতে তিনি ১৯৯৫ সালে পিএইচডি ডিগ্রী অর্জন করেন। প্রথম জীবনে মাদ্রাসায় শিক্ষা লাভের ফলে তিনি আরবী ও ফার্সী ভাষায় চমৎকার ব্যুৎপত্তি লাভ করেছিলেন; পরবর্তীতে তিনি জার্মান ভাষায়ও দক্ষতা অর্জন করেন।
কর্ম জীবন
তিনি ১৯৫০ সালে কর্ম জীবনের শুরু থেকেই ঢাকা বিশ্ববিদ্যালয়ের ইতিহাস বিভাগে অধ্যাপনা করতেন এবং মৃত্যুর পূর্ব পর্যন্ত এই চাকরিতেই বহাল ছিলেন। তিনি চাকরি কালীন সময় এই বিভাগে দুই বার বিভাগীয় প্রধানের দায়িত্ব পালনের পাশাপাশি ঢাকা বিশ্ববিদ্যালয়ের প্রথম উপ-উপাচার্য হিসেবে ৩০.১১.১৯৭৬ হতে ০৩.০২.১৯৮১ পর্যন্ত দায়িত্ব পালন করেছেন। এছাড়াও তিনি ঢাকা জাদুঘর (বাংলাদেশ জাতীয় জাদুঘর)-এর 'অনারারী কিউরেটর' হিসেবেও দীর্ঘ সময় ধরে দায়িত্ব পালন করেছেন।
নমক ইসক কা
নমক ইস্ক কা ( সল্ট অফ লাভ) ছিল একটি ভারতীয় নাটক টেলিভিশন সিরিজ যা কালারস টিভিতে সম্প্রচারিত হয় যা 7 ডিসেম্বর 2020 এ প্রথম প্রচারিত হয়।4 লায়ন্স ফিল্মসের অধীনে গুল খান এবং দীপ্তি কালওয়ানি প্রযোজিত, এতে প্রধান চরিত্রে অভিনয় করেছেন শ্রুতি শর্মা, আদিত্য ওঝা এবং মোনালিসা ।13 আগস্ট 2021-এ শুটিং শেষ হয়েছিল।শোটি তার শেষ পর্বটি 20 আগস্ট 2021 এ সম্প্রচার করেছিল এবং নিমা ডেনজংপা দ্বারা প্রতিস্থাপিত হয়েছে।
এটি 26 সেপ্টেম্বর 2021-এ MBC বলিউডে على قيد الحياة শিরোনামে আরবি ভাষায় ডাব করা হয়েছিল।
রিগ-'দ্জিন-ব্জাং-পো
রিগ-'দ্জিন-ব্জাং-পো তিব্বতের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের তৃতীয় প্রধান ছিলেন।
সংক্ষিপ্ত জীবনী
রিগ-'দ্জিন-ব্জাং-পো ঊনবিংশ শতাব্দীর প্রথমার্ধে তিব্বতের খাম্স অঞ্চলের য়ার-থাং নামক শহরে জন্মগ্রহণ করেন। কম বয়সে তিনি ছাগ্স-রি-ন্যি-গ্রাগ্স-'ওদ-গ্সাল-স্গ্রুব-স্দে  বৌদ্ধবিহারে দীক্ষালাভ করেন। পরবর্তীকালে তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ে শিক্ষালাভ করেন এবং র্গ্যাল-স্রাস-গ্ঝান-ফান-ম্থা'-য়াস-'ওদ-জের  নামক এই মহাবিদ্যালয়ের দ্বিতীয় প্রধানের নিকট ভিক্ষুর শপথ গ্রহণ করেন। সেং-ফ্রুগ-পে-মা-ব্ক্রা-শিস, 'জিগ্স-মেদ-র্গ্যাল-বা'ই-ম্যু-গু  এবং মি-'গ্যুর-নাম-ম্খা'ই-র্দো-র্জে  নামক বিখ্যাত লামারা তাঁর শিক্ষক ছিলেন। পঞ্চাশ বছর বয়স হলে তিনি শ্রী সিংহ মহাবিদ্যালয়ের তৃতীয় প্রধানের দায়িত্ব গ্রহণ করেন।
কেইটলিন দিয়াস
কেইটলিন দিয়াস (জন্ম মে ১১, ১৯৯৯) একজন মার্কিন অভিনেত্রী এবং কন্ঠশিল্পী। তিনি ডিজনি/পিক্সার চলচ্চিত্র ইনসাইড আউট (২০১৫) এবং রাইলিজ ফার্স্ট ডেট? (২০১৫) চলচ্চিত্রে রাইলি চরিত্রে কন্ঠদানের জন্য পরিচিত।
ব্যক্তিগত জীবন
পাঁচ বছর বয়সে কেইটলিন স্কুল ও চার্চের বিভিন্ন অনুষ্ঠানে গান ও অভিনয় করতেন। উত্তর ক্যালিফোর্নিয়ায় জন্মগ্রহণ ও বেড়ে ওঠা কেইটলিন স্থানীয় একজন ট্যালেন্ট এজেন্টের সাথে চুক্তিবদ্ধ হন এবং সাথেসাথে বিজ্ঞাপন ও স্বাধীন চলচ্চিত্রে অভিনয় শুরু করেন৷
রিল গিক গার্লস অনুষ্ঠানের উদ্বোধনী পর্বে তিনি অ্যানিমে, ডক্টর হু, এবং ড্রাগনের প্রতি তার ভালোবাসার কথা জানান। এছাড়াও তিনি পার্কাওয়ার উপভোগ করেন।
জার্সি গুর্ল, ব্লু বাটন, আমেরিকান ক্রাইম এবং ডিফাইনিং মোমেন্টসহ তিনি বেশ কিছু স্বল্পদৈর্ঘ্য চলচ্চিত্রের শ্রেষ্ঠাংশে অভিনয় করেছেন।
পুরস্কার
২০১৬ সালের ১৩ই মার্চ তিনি "সেরা কন্ঠাভিনয় - তরুণ অভিনেত্রী (১২-২১)" বিভাগে ইয়ং আর্টিস্ট এ্যাওয়ার্ড অর্জন করেন।
ওকাকুরা কাকুজো
ওকাকুরা কাকুজো (২৬ ডিসেম্বর, ১৮৬২ - ২ সেপ্টেম্বর, ১৯১৩) হলেন জাপানের প্রখ্যাত একজন শিল্পী । টোকিও বিশ্ববিদ্যালয়ে শিক্ষা লাভ করে দর্শন ও ইংরাজী সাহিত্যে গভীর জ্ঞান অর্জন করেন এবং ওই বিশ্ববিদ্যালয় থেকেই তিনি বিশেষভাবে সম্মানিত হন। তিনি ওকাকুরা তেনসিন ( 岡倉 天心 ) নামেও পরিচিত ছিলেন । জাপানের কলাশিল্পে অসামান্য অবদানের জন্য এই শিল্পশাস্ত্রী চিরস্মরণীয় হয়ে থাকবেন। বহির্বিশ্বে তিনি স্মরণীয় হয়ে আছেন তার কালজয়ী পুস্তক দি বুক অফ টি-এর জন্য।
জীবনকাল
ছাত্রাবস্থায় তিনি মনীষী ফেনলোসার সঙ্গী হয়ে জাপানের বহু মঠ মন্দির ভ্রমণ করেন এবং সেখানে রক্ষিত প্রাচীন শিল্পনিদর্শনগুলি দেখে শিল্পশাস্ত্রচর্চায় বিপুল উৎসাহ লাভ করেন। ১৮৮৬ সালে প্রথমে তিনি জাপান সরকারের শিক্ষামন্ত্রণালয়ের সচিব নিযুক্ত হন ; পরে সরকারি আর্ট কমিশনের সদস্যরূপে ইউরোপ ও আমেরিকা পরিভ্রমণ করেন। পরবর্তীকালে তিনি ভারতবর্ষে এসে বিভিন্ন প্রাচীন মন্দির ও গুহাচিত্র পরিদর্শন করেন। এর ফলে তিনি প্রাচ্য ও পাশ্চাত্য উভয় শিল্পধারাতে অভিজ্ঞ হয়ে ওঠেন। দেশে ফিরে তিনি সরকারি শিল্প মহাবিদ্যালয়ের অধ্যক্ষ নিযুক্ত হন। এর কয়েক বছর পর জাপানের পাশ্চাত্যমুখী গতির ফলে সরকারের সাথে ওকাকুরার মনোমালিন্য সৃষ্টি হয় এবং তারই অনিবার্য কারণে তিনি অধ্যক্ষের আসন থেকে পদত্যাগ করেন। অতঃপর তিনি বিশিষ্ট শিল্পীদের সহযোগিতায় টোকিও নগরীর উপান্তে নিপ্পঙ বিজিতসুইঙ নামে কলাভবন প্রতিষ্ঠা করেন। ১৯০৬ সালে তিনি বোষ্টন মিউজিয়াম অফ ফাইন আর্টসের উপদেষ্টা নিযুক্ত হন।
বাংলা সংস্কৃতিতে ওকাকুরা
ভারতে বিশেষ করে বাংলাদেশে বিংশ শতকের গোড়ার দিকে যে নব উন্মেষের সূচনা হয়েছিলো সেখানে ওকাকুরা কাকুজোর অবদান অনস্বীকার্য। জাপানে একটি ধর্মমহাসম্মেলনের আয়োজনের কথা ভেবে তিনি আনুমানিক ১৯০১ সালের শেষে ভারতে এসে কিছুকাল অতিবাহিত করেন। এই সময় ভগিনী নিবেদিতার মাধ্যমে তার বাংলার বেশ কিছু মনীষী ও দেশপ্রেমিকের সাথে ঘনিষ্ঠতা ঘটে। এখানে তিনি স্বামী বিবেকান্দের সাথে সাক্ষাত করেন এবং স্বামী বিবেকানন্দের দর্শণ ও নন্দন তত্ত্বের অদ্বৈবাদ নন্দন তত্ত্বে আগ্রহী হন। পরবর্তীতে স্বামীজিকে তিনি জাপানে নিয়ে আসেন এবং শিকাগো শহরের মত একটা ধর্ম সম্মেলন করতে চেয়েছিলেন।ওকাকুরার প্রেরণায় বাংলায় বিপ্লব আন্দোলনের সূচনা হয়। ১৯২৯ সালে রবীন্দ্রনাথ জাপান ভ্রমণকালে একটি বক্তৃতায় বাংলার যুবসমাজের উদবোধনে ওকাকুরার ভূমিকার ভূয়সী প্রশংসা করেছিলেন । ওকাকুরার যে বাণী সেদিন যুবসমাজের মনে মন্ত্রের মতো কাজ করেছিল' তা তার 'দি আইডিয়ালস্ অফ দি ইস্ট'-গ্রন্থের প্রথম কথা 'এশিয়া ইজ ওয়ান'-কথার মধ্যে ধরা আছে । এশিয়ার এই ঐক্যের বাণী সেদিন বাঙালি মানসে স্বদেশের প্রতি প্রেম ও ভালোবাসার এক অখণ্ড ভাবনার জন্ম দিয়েছিলো। বাংলার বিপ্লববাদকে যেমন ওকাকুরা প্রাণ দিয়েছিলেন তেমনি বাংলার চিত্রকলার নবজাগরণের নায়কদের চিন্তাভাবনাকেও তার ভাবধারা পরিপুষ্টি দান করেছিলো। ওকাকুরার উদ্যোগে জাপানের টাইকান প্রমুখ বিখ্যাত কয়েকজন শিল্পী এদেশে এসে চিত্রচর্চা শুরু করেন ; এইভাবে জাপানের শিল্পশৈলীর সাথে ভারতীয় বাঙালি শিল্পীর পরিচয় ঘটে। আরও পরে জাপান ও চিনের সাথে রবীন্দ্রনাথের যে শ্রদ্ধার যোগ স্থাপিত হয়েছিলো এবং কবিগুরুর জীবন ও কর্মে তার বিশেষ ছাপ পড়েছিলো তার সূত্রপাতও ঘটেছিলো ওকাকুরার পরিচয়ের মাধ্যমে। বহুক্ষেত্রেই রবীন্দ্রনাথ ঠাকুর তা অকপটে স্বীকারও করেছেন। সুরেন্দ্রনাথ ঠাকুরের সাথেও ওকাকুরার পরিচয় অন্তরের যোগে পরিণত হয়েছিলো। আর এইসমস্ত  সম্পর্কের টানে তিনি একাধিকবার ভারত ভ্রমণে এসেছেন।
মানুষের লৈঙ্গিক পার্থক্য
লৈঙ্গিক পার্থক্য বলতে সচারচর জীবপ্রজাতির পুরুষ ও স্ত্রী’র মধ্যে বিদ্যমান জৈবিক এবং/অথবা মানসিক বৈশিষ্টগত পার্থক্য বোঝায়। এই পার্থক্যগুলো উভয়ের সাথে সম্পর্কযুক্ত। এই নিবন্ধে মানুষের পুরুষ ও নারীর মধ্যে একটি নির্দিষ্ট বয়সের ক্ষেত্রে গড়পড়তা পার্থক্যের দিকে আলোকপাত করেছে। উদাহরণস্বরূপ, সাধারণত এবং গড়ে প্রাপ্তবয়স্ক পুরুষ উচ্চতায় প্রাপ্তবয়স্ক নারীর চেয়ে লম্বা, কিন্তু একজন নির্দিষ্ট নারী একজন নির্দিষ্ট পুরুষের চেয়ে লম্বা হতে পারেন। এই নিবন্ধে পরিষ্কারভাবে নারী-পুরুষ উভয়ক্ষেত্রে প্রযোজ্য এমন পার্থক্যগুলো উল্লেখিত হয়েছে। যদিও কিছু লৈঙ্গিক পার্থক্য আছে যা বিতর্কিত।
ভাংনী আহমাদিয়া ফাযিল মাদ্রাসা
ভাংনী আহমাদিয়া ফাযিল মাদ্রাসা রংপুর বিভাগের রংপুর জেলার মিঠাপুকুর উপজেলার ভাংনী ইউনিয়নের একটি ফাযিল (ডিগ্রি) মাদ্রাসা।
ইতিহাস
১৯৪৯ সালে প্রথমে আলহাজ আমির উদ্দিন চৌধুরিসহ এলাকার সমাজসেবিগণ ফোরকানিয়া মাদ্রাসা হিসাবে পাঠক্রম চালু করে। পরে দাখিল,  আলিম এবং  ফাযিল ক্লাস চালু হয়। মাদ্রাসাটি এমপিওভুক্ত।
পোশাক
ছাত্রের জন্য সাদা পায়জামা, আকাশি রঙের পাঞ্জাবি, সাদা টুপি ও সাদা জুতা এবং মেয়েদের আকাশি রঙের বোরখা ও সাদা ওড়না।
সাংস্কৃতিক কর্মকান্ড
মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।
ফলাফল
সুযোগ্য গভর্নিং বডির পরিচালনায় প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৮৪.৬২% এবং আলিমে ১০০% পাশ করে। ২০২১ সালে দাখিলে ৯৬.৩০৬ জন পাশ করে।
ভবনের বিবরণ
মাদরাসাটি প্রায় ১.০৮ একর জমির উপর স্থাপিত। মাদরাসার ১১.১৩ একর জমি বাইরে আবাদি হিসাবে আছে। মাদরাসাটিতে ৫টি ভবন আছে- থাম্ব|মাদ্রাসার উত্তর-পুব দিকের পুরাতন একাডেমিক ভবন
পিটার কার্লস্টেইন
পিটার রুডল্ফ কার্লস্টেইন (Peter Carlstein; জন্ম: ২৮ অক্টোবর, ১৯৩৮) ট্রান্সভালের ক্লার্কসডর্প এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিক থেকে শুরু করে ১৯৬০-এর দশকের মাঝামাঝি সময় পর্যন্ত দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯৫৪-৫৫ মৌসুম থেকে ১৯৭৯-৮০ মৌসুম পর্যন্ত পিটার কার্লস্টেইনের প্রথম-শ্রেণীর খেলোয়াড়ী জীবন চলমান ছিল। ১৬ বছর বয়সে পিটার কার্লস্টেইনের প্রথম-শ্রেণীর ক্রিকেটে অভিষেক ঘটে। ১৯৫৪-৫৫ মৌসুমে ব্লুমফন্তেইনে অনুষ্ঠিত ঐ খেলায় অরেঞ্জ ফ্রি স্টেটের সদস্যরূপে নাটালের মুখোমুখি হন তিনি। তন্মধ্যে, দ্বিতীয় ইনিংসে ৫৪ রান সংগ্রহ করেন। এ পর্যায়ে দলীয় অধিনায়ক স্টিফেন হ্যানসনের সাথে সপ্তম উইকেট জুটিতে ১৬১ রান যুক্ত করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন পিটার কার্লস্টেইন। ২৮ ফেব্রুয়ারি, ১৯৫৮ তারিখে পোর্ট এলিজাবেথে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৪ জানুয়ারি, ১৯৬৪ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি।
প্রথম-শ্রেণীর ক্রিকেটে অভিষেকের তিন বছর পর যুবক অবস্থায় ১৯৫৭-৫৮ মৌসুমে পোর্ট এলিজাবেথে অস্ট্রেলিয়ার বিপক্ষে অনুষ্ঠিত সিরিজের পঞ্চম টেস্টে অভিষেক পর্ব সম্পন্ন হয় তার। প্রথম ইনিংসে আট নম্বরে ব্যাটিংয়ে নেমে ৩২ রান সংগ্রহ করেছিলেন।
ইংল্যান্ড গমন
১৯৬৩-৬৪ মৌসুমে দলের সাথে অস্ট্রেলিয়া গমন করেন। সিরিজের প্রথম ও চতুর্থ টেস্টে অংশ নেন। তন্মধ্যে, অ্যাডিলেডে অনুষ্ঠিত চতুর্থ টেস্টে ৩৭ রান তুলে দলের জয়ে ভূমিকা রাখেন। ১৯৭৯-৮০ মৌসুম পর্যন্ত পিটার কার্লস্টেইন প্রথম-শ্রেণীর খেলা চালিয়ে যান। এ পর্যায়ে তার বয়স ছিল ৪১। প্রথম খেলায় অংশ নেয়ার পর ২৫ মৌসুম অতিবাহিত করেন। গটেংয়ের পক্ষে ব্যক্তিগত সর্বোচ্চ করেন ২২৯ রান। ১৯৬২-৬৩ মৌসুমে ইন্টারন্যাশনাল ক্যাভেলিয়ার্সের বিপক্ষে এ সংগ্রহটি দাঁড় করান। এ মৌসুমেই তিনি তার স্বর্ণালী সময় অতিবাহিত করেছিলেন। আরও দুইটি সেঞ্চুরিসহ ৭১.০০ গড়ে ৮৫২ রান তুলেন। ১৯৬৭-৬৮ মৌসুমে বর্ষসেরা রোডেশীয় খেলোয়াড়ের মর্যাদাপ্রাপ্ত হন।
অবসর
প্রথম-শ্রেণীর খেলোয়াড়ী জীবন শেষ করার পর ১৯৮০-এর দশকের সূচনালগ্নে পশ্চিম অস্ট্রেলিয়ার পার্থে চলে যান। সেখানে তিনি প্রথমে মিডল্যান্ড-গিল্ডফোর্ড ক্লাবের খেলোয়াড় ও পরবর্তীতে কোচ হিসেবে দায়িত্বে ছিলেন। ওয়ালি গ্রাউটের কাছ থেকে জানা যায় যে, ইউরোপীয় রাজকীয় পরিবারের সাথে তার রক্তের সম্পর্ক রয়েছে।
ব্যক্তিগত জীবনে বিবাহিত ছিলেন তিনি। ১৯৬৩-৬৪ মৌসুমে নিউজিল্যান্ড গমন করেন। সেখানে অবস্থানকালে ১৯৬৪ সালের ফেব্রুয়ারির শেষদিকে সংবাদ পান যে, স্ত্রী ও তিন সন্তান মোটর দূর্ঘটনায় নিহত হয়েছে। তাৎক্ষণিকভাবে তিনি মুষড়ে পড়েন ও দক্ষিণ আফ্রিকায় প্রত্যাবর্তন করেন।
সাংগঠনিক প্রতিষ্ঠাতা
একজন সাংগঠনিক প্রতিষ্ঠাতা (Organizational founder) হলেন এমন একজন ব্যক্তি যিনি একটি নতুন সংগঠন তৈরি করার জন্য প্রয়োজনীয় কিছু (বা সমস্ত) গঠনমূলক কাজ করেছেন, হোক তা একটি ব্যবসা প্রতিষ্ঠান, একটি দাতব্য সংস্থা, একটি গভর্নিং বডি, একটি স্কুল, বিনোদনকারীদের একটি গোষ্ঠী, বা অন্য কোনও ধরনের সংগঠন। একাধিক প্রতিষ্ঠাতা থাকলে, প্রত্যেককে সহ-প্রতিষ্ঠাতা হিসাবে উল্লেখ করা যেতে পারে। যদি প্রতিষ্ঠানটি একটি ব্যবসা হয়, তাহলে প্রতিষ্ঠাতা সাধারণত একজন উদ্যোক্তা হন। যদি দাতব্য কাজ করার জন্য একটি সংস্থা তৈরি করা হয়, তাহলে প্রতিষ্ঠাতাকে সাধারণত একজন জনহিতৈষী হিসাবে বিবেচনা করা হয়।
পদ থেকে উদ্ভূত সমস্যা
প্রতিষ্ঠাতার ভূমিকার সাথে সম্পর্কিত বেশ কয়েকটি নির্দিষ্ট সমস্যা চিহ্নিত করা হয়েছে।একটি সংগঠনের প্রতিষ্ঠাতা সেই সংগঠনের সাথে এত ঘনিষ্ঠভাবে চিহ্নিত হতে পারে, বা এর ক্রিয়াকলাপে এত বেশি জড়িত হতে পারে যে সংগঠনের প্রতিষ্ঠাতার উপস্থিতি ছাড়া অস্তিত্বের জন্য সংগ্রাম করতে হতে পারে। "একজন প্রতিষ্ঠাতার উপর অত্যধিক নির্ভরশীলতার সাথে মোকাবিলা করার একটি ব্যবহারিক উপায় হল ব্যবস্থাপনার দায়িত্ব বিতরণ করা যাতে অন্যরা গুরুত্বপূর্ণ ক্রিয়াকলাপের জন্য স্পষ্টভাবে দায়ী থাকে। যদি প্রতিষ্ঠাতা অলাভজনক বোর্ডে থাকেন, তাহলে সমাধানের অংশ হল নিশ্চিত করা যে বোর্ডটি বৈচিত্র্যময়, ভারসাম্যপূর্ণ এবং নিয়মিতভাবে নতুন লোক যুক্ত হয়।"
আইনি অবস্থা
মার্কিন যুক্তরাষ্ট্রে সিকিউরিটিজ রেগুলেশনের ভাষা রেগুলেশন ডি এর অধীনে সহ-প্রতিষ্ঠাতাদের "প্রবর্তক" বলে মনে করে। ইউএস সিকিউরিটিজ অ্যান্ড এক্সচেঞ্জ কমিশনের "প্রবর্তক" এর সংজ্ঞার মধ্যে রয়েছে: (i) যে কোনো ব্যক্তি যিনি একা বা এক বা একাধিক ব্যক্তির সাথে একত্রে কাজ করেন, প্রত্যক্ষ বা পরোক্ষভাবে একটি ইস্যুকারীর ব্যবসা বা উদ্যোগ প্রতিষ্ঠা ও সংগঠিত করার উদ্যোগ নেন; তবে, প্রত্যেক প্রবর্তক একজন সহ-প্রতিষ্ঠাতা নন। প্রকৃতপক্ষে, সহ-প্রতিষ্ঠাতা -র কোন আনুষ্ঠানিক, আইনি সংজ্ঞা নেই।  নিজেকে একজন সহ-প্রতিষ্ঠাতা বলার অধিকার তার সহ-প্রতিষ্ঠাতাদের সাথে চুক্তির মাধ্যমে বা স্টার্টআপ কোম্পানির পরিচালনা পর্ষদ, বিনিয়োগকারী বা শেয়ারহোল্ডারদের অনুমতির মাধ্যমে প্রতিষ্ঠিত হতে পারে। যখন কোন নির্দিষ্ট চুক্তি না থাকে, (যেমন শেয়ারহোল্ডারদের চুক্তি) তখন সহ-প্রতিষ্ঠাতা কে তা নিয়ে বিরোধ দেখা দিতে পারে।
প্রতিষ্ঠাতা ইমেরিটাস
কিছু সংস্থা তাদের প্রতিষ্ঠাতার সাথে একটি সংযোগ বজায় রাখে প্রতিষ্ঠাতা ইমেরিটাসের একটি পদ প্রতিষ্ঠা করে, হয় সম্পূর্ণ প্রতীকী পদ হিসাবে, বা কিছু ক্ষমতা সহ একটি অবস্থান হিসাবে, যেমন পরিচালনা পর্ষদে একটি স্থায়ী অবস্থান। এই ধরনের ব্যবস্থার একটি অপূর্ণতা হল এই সম্ভাবনা যে প্রতিষ্ঠাতা সেই ব্যক্তির সাথে সংঘর্ষে লিপ্ত হবেন যিনি তাকে (বা তাদেরকে) প্রতিস্থাপিত করেছেন সংগঠনের নেতা হিসেবে, এবং এই ধরনের দ্বন্দ্ব বোর্ড সদস্য হিসাবে প্রতিষ্ঠাতা ইমেরিটাসের কর্মক্ষমতাকে প্রভাবিত করবে।
প্রতিষ্ঠাতার দ্বিধা
কিছু ক্ষেত্রে, সংস্থার উপর নিয়ন্ত্রণ বজায় রাখার জন্য প্রতিষ্ঠাতার ইচ্ছা একটি সমস্যা হয়ে দাঁড়ায় কারণ, যখন একটি উদ্যোক্তা সংস্থা সফল হয়, তখস "[এটি] নিয়ন্ত্রণ করা প্রতিষ্ঠাতা বা এমনকি প্রতিষ্ঠাতার চারপাশের একটি ছোট দলের ক্ষমতাকে ছাড়িয়ে যায়"। হার্ভার্ড বিজনেস রিভিউ এই সমস্যাটিকে প্রতিষ্ঠাতার দ্বিধা হিসাবে চিহ্নিত করেছে, উল্লেখ করেছে যে বেশিরভাগ সফল কোম্পানিতে, কোম্পানি গঠনের পর প্রথম কয়েক বছরের মধ্যে প্রতিষ্ঠাতা বিনিয়োগকারীদের দ্বারা নিয়ন্ত্রণের বাইরে চলে যায়। কিছু ক্ষেত্রে, একটি কোম্পানীর একাধিক প্রতিষ্ঠাতা থাকতে পারে, এবং কোম্পানীর বিকাশের সাথে-সাথে এই প্রতিষ্ঠাতাদের মধ্যে মতবিরোধের একটি প্রধান উৎস হতে পারে। প্রত্যেকের দায়িত্বের মধ্যে ভারসাম্য বজায় রাখার চেষ্টা করা উচিত যাতে একজন প্রতিষ্ঠাতা সদস্য অন্যদের তুলনায় তাদের ভূমিকায় অনিচ্ছাকৃতভাবে হ্রাস বোধ না করেন।
স্মরণাতীত প্রতিষ্ঠাতা
আরেকটি সমস্যা যা দেখা দিতে পারে তা হল বিস্মৃত বা স্মরণাতীত প্রতিষ্ঠাতা, একজন ব্যক্তি যিনি একটি এন্টারপ্রাইজ গঠনের প্রথম দিকে অংশগ্রহণ করেন, কিন্তু সাফল্য অর্জনের আগেই ত্যাগ করেন বা বহিষ্কৃত হন, এবং তারপর ইক্যুইটি, বুদ্ধিবৃত্তিক সম্পত্তি বা আইনগত অধিকার দাবি করতে ফিরে আসেন সেই সাফল্যের আরও কিছু ফল পেতে। এই সমস্যা এড়াতে, এটি পরামর্শ দেওয়া হয় যে "শীঘ্রই কম্পানী সরকারের খাতায় অন্তর্ভুক্ত করে এবং সময়ের সাথে সাথে ন্যস্ত করা সাপেক্ষে শেয়ার ইস্যু করা"।
নাজদ যুদ্ধ
নাজদের আক্রমণ ৪র্থ হিজরি, রাবি'উল আখের বা জুমাদা আল-উলা, অর্থাৎ ৬২৫ খ্রিস্টাব্দের জুলাই মাসে সংঘটিত হয়।
মুহাম্মদ তার যোদ্ধাদের নাজদে নিয়ে গিয়েছিলেন কিছু উপজাতিকে ভয় দেখানোর জন্য যাদের তিনি বিশ্বাস করেছিলেন যে তাদের সন্দেহজনক উদ্দেশ্য ছিল। কিছু পণ্ডিত বলেন, এই আক্রমণের অংশ হিসেবে নজদে যাত আল-রিকার অভিযান সংঘটিত হয়েছিল।
পটভূমি এবং আক্রমণ
বনু নাদির আক্রমণের পর, বনু নাদির ইহুদিদের বিতাড়নের ফলে, মুহাম্মদ মদিনায় দুই মাস অবস্থান করেন। অতঃপর তিনি খবর পান যে বনু গাতাফানের কিছু গোত্র সন্দেহজনক উদ্দেশ্যে যাত আল রিক্বায় সমবেত হচ্ছে। গাতাফান ছিল একটি আরব উপজাতি, যা কায়েসের বংশধর।
ইতিমধ্যে, মুসলিম সন্ধানী দলগুলি মদীনার আশেপাশে বনু মুহারিব এবং বনু সালাবাহ গোত্রের সৈন্যদের গঠনের খবর দিয়েছে। আর্-রাহীকুল মাখতূম অনুসারে, মুহাম্মদ, তার মুসলিম যোদ্ধাদের সাথে, এই নতুন আইন বহির্ভূতদেরকে শাসন করার জন্য, তাদের হৃদয়ে ভীতি সঞ্চার করার জন্য এবং তাদের পরবর্তী অনুশীলন থেকে বিরত রাখার জন্য দ্রুত যাত্রা শুরু করেছিলেন। এই প্রতিরোধমূলক অপারেশনগুলি বারবার পরিচালিত হয়েছিল এবং কার্যকর ফলাফল এনেছিল। বেদুইনরা পাহাড়ে পালিয়ে যায় এবং মদীনা তাদের আক্রমণ থেকে মুক্ত হয়ে যায়।
যাতুর রিক্বা অভিযান
মুবারকপুরী বলেছেন যে এই আক্রমণগুলির প্রেক্ষাপটে, তাৎপর্যের মধ্যে একটি ছিল যাত আর-রিকা অভিযান যা কিছু পণ্ডিতদের দাবি, রাবি'আত-থানি বা জুমাদা আল-এর নাজদে (আরব উপদ্বীপ অধিত্যকার একটি বড় এলাকা) হয়েছিল। ৪র্থ হিজরি, রাবি'উল আখের বা জুমাদা আল-উলা, তারা তাদের দাবীকে এই বলে প্রমাণ করে যে, মুশরিকদের সাথে সম্মত হওয়া, অর্থাৎ শা'বান, ৪ হিজরির ছোট বদর যুদ্ধের প্রয়োজনীয়তা পূরণের জন্য বিদ্রোহী বেদুইনদের দমন করার জন্য এই অভিযান চালানো কৌশলগতভাবে প্রয়োজনীয় ছিল।
এল'অসারভেতর রোমানো
এল'অসারভেতর রোমানো (, 'দ্য রোমান অবজারভার') ভ্যাটিকান সিটির দৈনিক সংবাদপত্র যা হলি সি-এর কার্যক্রম এবং ক্যাথলিক চার্চ এবং বিশ্বে সংঘটিত ঘটনা সম্পর্কে প্রতিবেদন করে।
নাজদ যুদ্ধ
যাতুর রিক্বা অভিযান
সাফিউর রহমান আল মুবাররকপুরীর মতে সবচেয়ে প্রামাণিক মতামত হল, যাত আর-রিকা অভিযানটি হয়েছিল খায়বার পতনের পরে (এবং নাজদ আক্রমণের অংশ হিসাবে নয়)। আবু হুরায়রা এবং আবু মুসা আল-আশআরী যুদ্ধ প্রত্যক্ষ করেছিলেন এই সত্য দ্বারা এটি সমর্থন করে। খায়বারের মাত্র কিছু দিন আগে আবু হুরাইরা ইসলাম গ্রহণ করেন এবং আবু মুসা আল-আশআরী আবিসিনিয়া (ইথিওপিয়া) থেকে ফিরে এসে খায়বারে মুহাম্মদের সাথে যোগ দেন। ভয়ের প্রার্থনা সম্পর্কিত নিয়ম যা মুহাম্মদ যাত আর-রিকা অভিযানে পালন করেছিলেন, আসফান আক্রমণের সময় প্রকাশিত হয়েছিল এবং এটি আল-খন্দক (খন্দকের যুদ্ধ) পরে সংঘটিত হয়েছিল।
কাংশা ইউনিয়ন
কাংশা ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।
রোমের প্রবেশদ্বারে মশীহ
"রোমের প্রবেশদ্বারে মশীহ" হল ইহুদি ঐতিহ্যের একটি গল্প, মাশাল অথবা নীতিকথা যা ব্যাবিলনীয় তালমুদের সানহেদ্রিন ৯৮এ-তে পাওয়া যায়।
সারসংক্ষেপ
রাব্বাই ইহোশুয়া বেন লেভি (যিনি তৃতীয় শতাব্দীর প্রথম অর্ধশত সময়ের মানুষ ছিলেন), রাব্বাই রাব্বি শিমন বার যোহইয়ের কবরের নিকটে ধ্যান করার সময় নবী ইলিয়াহুর দেখা পান। "কখন তিনি (মশীহ) আসবেন?" ইহোশুয়া জিজ্ঞেস করলেন। "তাকে জিজ্ঞেস করো", নবী জবাবে বললেন। "মশীহ রোমের প্রবেশদ্বারে রয়েছেন, অসুস্থ এবং হতভাগ্য, দরিদ্রদের মাঝে বসে আছেন। তাদের মত, তিনি তার তার ক্ষতের বাঁধন পরিবর্তন করেন, কিন্তু সাথে সেই ক্ষতটাও বদলে যায় সেই মুহূর্তে।"
তারপর ইহোশুয়া রোমে যান এবং মশীহের সাথে দেখা হওয়ার পর তাকে সালাম দেন, জিজ্ঞেস করেন "আপনার উপর শান্তি বর্ষিত হোক গুরু ও শিক্ষক" এবং মশীহ জবাব দিলেন "তোমার উপরেও শান্তি বর্ষিত হয়, হে লেভীর সন্তান।" ইহোশুয়া তারপর জিজ্ঞেস করলেন "কখন আপনি আসবেন?" এবং তাকে বলা হলো "আজকেই!"। ইহোশুয়া ইলিয়াহুর নিকট ফিরে গেলেন এবং তাকে জিজ্ঞেস করা হল মশীহ কি বলেছেন। 'হে লেভীর সন্তান, আপনার উপর শান্তি বর্ষিত হোক', ইহোশুয়া জবাব দিলেন, এবং ইলিয়াহু তাকে বললেন যে এর অর্থ হল তার এবং তার পিতার এই পৃথিবীতে আগমনের একটি স্থান রয়েছে। ইহোশুয়া তারপর তাকে বললে যে মশীহ তাকে সত্যি বলেননি, কারণ তিনি তাকে কথা দিয়েছিলেন যে তিনি আজকে আসবেন কিন্তু তিনি আসেননি। ইলিয়াহু ব্যাখ্যা করলেন "তিনি তোমাকে এই কথাই বলেছেন, আজ-কে, যদি তোমরা তার কণ্ঠস্বর শুনতে পাও", গীতসংহিতা ৯৫:৭ এর একটি সূত্র, যা তার আগমনের শর্ত পূরণ করার উপর নির্ভরশীল।
গ্রহণযোগ্যতা
মধ্যযুগীয় ইহুদিরা এই গল্পটিকে সম্ভবত রোমান বিরোধী গল্প হিসেবে দেখেছিলেন, এবং রাসি 'রোম' শব্দটিকে কোন সত্যিকারের শহর হিসেবে নয় বরং রোমের ন্যায় দেখতে স্বর্গের একটি অংশ হিসেবে ব্যাখ্যা করেছেন। এই ব্যাখ্যা গল্পটিকে নিরপেক্ষ এবং আধ্যাত্মিক গল্পে পরিনত করে এবং স্বর্গে মশীহকে জীবিত নিয়ে যাওয়ার কিংবদন্তীর সাথে সংযুক্ত করে।
পরবর্তীতে, মাহারশা ব্যাপারটি নিয়ে আরো পড়ালেখা করে জানান রোমকে গল্পে 'দে রোমি' হিসেবে উল্লেখ করা নেই এবং একে 'দেরোমি' তথা 'দক্ষিণ' হিসেবে পাঠ করা উচিত যা স্বর্গেত দক্ষিণাঞ্চলে মশীহকে পাওয়া নির্দেশ করছে।
১৬তম শতাব্দীর প্রথমদিকে কাব্বালীয় আব্রাহাম বেন এলাইজার হা-লেভি বলেন যে গালীল শহরে 'রোম' নামক একই নামের একটি ছোট শহর রয়েছে, এবং এর কিছু পরে মোশে আলশিচ গালীলের শহরটিকে এড়িয়ে মশীহকে স্বর্গে স্থাপন করেন। রোমান বিরোধী হিসাবে শনাক্ত করার উদ্বেগের ফলে তালমুদে 'রোম' এর অনুবাদ হিসেবে 'নগর', 'কারতা' করা হত।
জোড্ডা পশ্চিম ইউনিয়ন
জোড্ডা পশ্চিম বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
প্রশাসনিক কাঠামো
জোড্ডা পশ্চিম ইউনিয়ন নাঙ্গলকোট উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
শিক্ষা ব্যবস্থা
২০১১ সালের আদমশুমারী অনুসারে এখানে শিক্ষার হার ৬৫%; যার মধ্যে পুরুষ ৬৮% এবং মহিলা ৬২%
হাট-বাজার
চড়িয়া বাজার।মান্দ্রা বাজার, ঐতিহ্যবাহী মানিকমুড়া বাজার,জোড্ডা বাজার,
দর্শনীয় স্থান
>রাজাপাড়া গ্রাম - একটি আধুনিক উন্নয়নশীল গ্রাম, রাজাপাড়া গ্রামের পশ্চিম অংশে দুইটি সুন্দর দীর্ঘ লম্বা দৃষ্টিনন্দিত রাস্তা অবস্থিত, রাস্তার দুইপাশে তালগাছের সারি দিয়ে বেষ্টিত।  গ্রামের মাঝখান দিয়ে বয়ে যাওয়া রাস্তার দুইপাশে কৃষ্ণচূড়া গাছের সমাহার।
>গোহারুয়া সরকারি হাসপাতাল।
>মানিকমুড়া বাজার পাণী জামে মসজিদ।
উল্লেখযোগ্য ব্যক্তি
বিশিষ্ট সমাজ সেবক ও শিক্ষক মহুরুম আমান উল্লাহ (নোয়াপাড়া) সাবেক সংসদ সদস্য- জনাব আব্দুল গফুর ভূঁইয়া, বিশিষ্ট্য সাংবাদিক- জনাব নঈম নিজাম ভূঁইয়া। চট্টগ্রাম বিশ্ববিদ্যালয়ের প্রফেসর এম. রুহুল আমিন। রাঙামাটি বিজ্ঞান ও প্রযুক্তি বিশ্ববিদ্যালয়ের ভিসি প্রফেসর ড. সেলিনা আখতার। এডভোকেট নজরুল ইসলাম প্রমুখ।
জনপ্রতিনিধি
বর্তমান চেয়ারম্যান জসিম উদ্দীন মজুমদার
কলিন পিঞ্চ
কলিন জন পিঞ্চ (Colin Pinch; জন্ম: ২৩ জুন, ১৯২১ - মৃত্যু: ১৭ নভেম্বর, ২০০৬) নিউ সাউথ ওয়েলসের ব্রাউন্সভিল এলাকায় জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ১৯৪৯-৫০ মৌসুম থেকে ১৯৫৯-৬০ মৌসুম পর্যন্ত নিউ সাউথ ওয়েলস ও সাউথ অস্ট্রেলিয়া দলের প্রতিনিধিত্ব করেছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন কলিন পিঞ্চ।
খেলোয়াড়ী জীবন
শুরুতে ১৯৪৯-৫০ মৌসুমে প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেন। এরপর ১৯৫০-৫১ থেকে ১৯৫৯-৬০ মৌসুম পর্যন্ত সাউথ অস্ট্রেলিয়ার পক্ষে খেলেন। তন্মধ্যে, ১৯৫৬-৫৭ মৌসুমে সর্বোচ্চ রান সংগ্রাহক ছিলেন কলিন পিঞ্চ। সমগ্র খেলোয়াড়ী জীবনে ১১৩ ইনিংসে ৩৯.৬৭ গড়ে ৪২০৬ রান তুলেন। ব্যক্তিগত সর্বোচ্চ রান তুলেন অপরাজিত ১৪৬। ১২টি শতরানের পাশাপাশি ২৬ ক্যাচ তালুবন্দী করেছিলেন তিনি। এছাড়াও, বল হাতে নিয়ে আট উইকেট পেয়েছেন। ব্যক্তিগত সেরা বোলিং পরিসংখ্যান গড়েন ২/১।
১৭ নভেম্বর, ২০০৬ তারিখে ৮৫ বছর বয়সে দক্ষিণ অস্ট্রেলিয়ার অ্যাডিলেডে কলিন পিঞ্চের দেহাবসান ঘটে।
ঢালুয়া ইউনিয়ন
ঢালুয়া বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।
জনসংখ্যা
মোট জনসংখ্যা ৪৪৯৫২ জন (২০১১ আদমশুমারী অনুয়ায়ী)
প্রশাসনিক কাঠামো
ঢালুয়া ইউনিয়ন নাঙ্গলকোট উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।
যোগাযোগ ব্যবস্থা
অত্যন্ত উন্নত। সব পকপকা।
চীনা চিকিৎসাবিজ্ঞান একাডেমি কোভিড-১৯ টিকা
চীনা চিকিৎসাবিজ্ঞান একাডেমি কোভিড-১৯ টিকা বা আইএমবিসিএএমএস কোভিড-১৯ ভ্যাকসিন (কোভিডফুল হিসেবে বিপণনকৃত), একটি কোভিড-১৯ টিকা যা চিকিৎসা জীববিজ্ঞান ইন্সটিটিউট, চীনা চিকিৎসাবিজ্ঞান একাডেমি তৈরি করেছে।
ক্লিনিকাল ট্রায়াল
২০২০ সালের মে মাসে, কোভিডফুল চীনে ৯৪২ জন অংশগ্রহণকারীকে নিয়ে ফেজ I/II ক্লিনিকাল ট্রায়াল শুরু করেছিল।
অনুমোদন
৯ জুন ২০২১, টিকাটি চীনা কর্তৃপক্ষ দ্বারা অনুমোদিত হয়েছে।
বাংলাদেশ ও আয়ারল্যান্ডের মধ্যকার একদিনের আন্তর্জাতিক ক্রিকেট ম্যাচের তালিকা
বাংলাদেশ এবং আয়ারল্যান্ড ক্রিকেট দল একে অপরের বিরুদ্ধে ২০০৭ সাল থেকে ওডিআই ম্যাচ খেলে আসছে।এই দুইটি দল এই পর্যন্ত ৭বার মুখোমুখি হয়েছে, যার মধ্যে বাংলাদেশ জিতেছে ৫টি ম্যাচ এবং আয়ারল্যান্ড জিতেছে ২টি ম্যাচ।
রিভেইল দে লা কোত ওয়েস্ত
রিভেইল দে লা কোত ওয়েস্ত ('ওয়েস্ট কোস্টের জাগরণ') একটি ফরাসি ভাষার সাপ্তাহিক সংবাদপত্র যা মাজুঙ্গা, মাদাগাস্কার 1932-1934 সালে প্রকাশিত হয়েছিল। রাজনৈতিকভাবে, এটি একটি বামপন্থী এবং জাতীয়তাবাদী দৃষ্টিভঙ্গি ছিল।
রজার নিশিওকা
রজার নিশিওকা একজন আমেরিকান প্রচারক, সেমিনারি অধ্যাপক এবং খ্রিস্টান শিক্ষাবিদ। তিনি বর্তমানে প্রেইরি গ্রাম, কানসাস এর ভিলেজ চার্চে প্রাপ্তবয়স্ক শিক্ষা মন্ত্রণালয়ের পরিচালক হিসেবে দায়িত্ব পালন করছেন। তিনি পূর্বে কলাম্বিয়া থিওলজিক্যাল সেমিনারি এর বেন্টন পারিবারিক খ্রিস্টান শিক্ষার সহযোগী অধ্যাপক ছিলেন। নিশিওকা তার তরুণ-সংক্রান্ত কাজের জন্য এবং আন্তঃ-সম্প্রদায়গত খ্রিস্টান যুব সম্মেলনে একজন জনপ্রিয় "মূল বক্তা" হিসাবে বিখ্যাত।
কর্মজীবন
নিশিওকা বিএ ডিগ্রী গ্রহণ করেন (১৯৮৩) থেকে, এম এ টি এস ম্যাকরমিক  থিওলজিকাল সেমি্নারি  (১৯৯৮) থেকে, এবং পি এইচ ডি (শিক্ষার সামাজিক ও সাংস্কৃতিক ভিত্তি ) গ্রহন করেন জর্জিয়া স্টেট ইউনিভার্সিটি (২০০৮) থেকে। তিনি ছিলেন একজন অবসরপ্রাপ্ত প্রেসবিটারিয়ান যাজকের ছেলে এবং তাকে একজন এলডার নিযুক্ত করা হয়েছিল প্রেসবিটারিয়ান চার্চ (মার্কিন যুক্তরাষ্ট্র) তে ১৯৭৮ সালে। তিনি প্রেসবিটারিয়ান গির্জার (মার্কিন যুক্তরাষ্ট্র) জন্য যুব ও তরুণ প্রাপ্তবয়স্ক মন্ত্রণালয়ের জাতীয় সমন্বয়ক হওয়ার আগে টাকোমার কার্টিস জুনিয়র হাই স্কুলে (১৯৮৬-১৯৮৯) ইংরেজি ও সামাজিক বিজ্ঞানে অধ্যাপনা করেছিলেন। ২০০০ সালে শুরু করে, তিনি কলাম্বিয়া থিওলজিক্যাল সেমিনারি (২০০০-২০০৮) এ খ্রিস্টান শিক্ষার সহযোগী অধ্যাপক হিসাবে দায়িত্ব পালন করেছিলেন। তিনি কলাম্বিয়া থিওলজিক্যাল সেমিনারিতে বেন্টন ফ্যামিলি অ্যাসোসিয়েট প্রফেসর অফ ক্রিশ্চিয়ান এডুকেশন ছিলেন, এর পরে তিনি ভিলেজ প্রেসবিটারিয়ান চার্চে চলে যান।.
চিন্তাধারা
নিশিওকা গির্জার শিক্ষা মন্ত্রণালয়ে শিক্ষক এবং নেতা হওয়ার জন্য যাজকদের প্রস্তুত করার দিকে মনোনিবেশ করেছেন, বিশেষ করে যুব এবং তরুণ প্রাপ্তবয়স্ক দের পরিচর্যায়। তিনি শিক্ষা এবং রাষ্ট্রগুলিতে বৈচিত্র্যের একজন শক্তিশালী প্রবক্তা। তিনি বলেন, "ভাল জিনিস গুলি তখন ঘটে যখন আমরা ধর্মতাত্ত্বিক কল্পনা এবং স্থিতিস্থাপক নেতাদের উপর একসাথে কাজ করার জন্য আমাদের সমস্ত বৈচিত্র্যের মধ্যে একত্রিত হই কারণ কল্পনা এবং স্থিতিস্থাপকতা সমজাতীয়তা (সমতা) দ্বারা বাধাগ্রস্ত হয় এবং বৈচিত্র্য (পার্থক্য) দ্বারা উন্নত হয়।"  তিনি বেশ কয়েকটি বই এবং নিবন্ধ প্রকাশ করেছেন এবং বেশ কিছু বইয়ের অধ্যায় সংকলনে অবদান রেখেছেন।
তার সাম্প্রতিকতম গবেষণাটি ২০-৩০ বছর বয়সী তরুণ প্রাপ্তবয়স্কদের উপর দৃষ্টি নিবদ্ধ করে; তাদের জিজ্ঞাসা করে যে "কেন আপনাদের মধ্যে এত কম লোক আমাদের সাথে জড়িত আছে, বিশেষ করে যেহেতু আমরা আপনাদের মধ্যে অনেককে বাপ্তিস্ম (খ্রিষ্টধর্মের দীক্ষিা) দিয়েছি এবং লালন-পালন করেছি?" ?”. তিনি তাদের মধ্যে "আমাদের জগতে ঈশ্বর কীভাবে কাজ করছেন " তা দেখতে চাওয়ার একটি প্রবণতা লক্ষ করেছিলেন এবং দেখেছিলেন যে তারা চান যীশু খ্রীষ্টের প্রতি ঈশ্বরের অপ্রতিরোধ্য অনুগ্রহের প্রতিক্রিয়ায় কীভাবে আরও বিশ্বস্ত জীবন যাপন করা যায় তা যাজকেরা তাদের দেখান। .”
লেস ইকোস (মালি)
লেস ইকোস হল বামাকো, মালিতে প্রকাশিত একটি দৈনিক ফরাসি ভাষার অনলাইন সংবাদপত্র।
কিশোর অপরাধ
আধুনিক বিশ্বের অসংগঠিত সমাজ ব্যবস্থায় দ্রুত শিল্পায়ন ও নগরায়নের নেতিবাচক ফল হলো কিশোর অপরাধ। পরিবার কাঠামোর দ্রুত পরিবর্তন, শহর ও বস্তির ঝুঁকিপূর্ণ পরিবেশ এবং সমাজজীবনে বিরাজমান নৈরাজ্য ও হতাশা কিশোর অপরাধ বৃদ্ধির প্রধান কারণ। অপসংস্কৃতির বাঁধ ভাঙা জোয়ারও এজন্য অনেকাংশে দায়ী।
রবীন্দ্রনাথ ঠাকুর বলেছেন, "তের চৌদ্দ বছরের মতো এমন বালাই আর নেই।"
এ বয়সের ছেলেমেয়েদের সামনে থাকে অদম্য আশা আর জীবন জগৎ সম্পর্কে থাকে অতিকৌতূহল। অনেক সময় প্রতিকূল পরিবেশের কারণে আশাভঙ্গের বেদনায় হতাশার হাত ধরে নৈরাশ্যের অন্ধকারে পতিত হয় তাদের জীবন। এতে কিশোর বয়সীরা ধীরে ধীরে অপরাধপ্রবণ হয়ে পড়ে। কিশোর অপরাধ দেশ ও জাতির সার্বিক কল্যাণে প্রতিবন্ধকতা সৃষ্টি করে।
কিশোর অপরাধ কি
কিশোর বয়সীদের দ্বারা সংঘটিত সমাজে বিদ্যমান মূল্যবোধ ও নিয়মনীতি বিরোধী কাজই কিশোর অপরাধ। তবে সামাজিক মূল্যবোধ রাষ্ট্র, শহর, গ্রাম বা এলাকাভেদে বিভিন্ন রকম হয়ে থাকে। এক সমাজে যে কাজ বা আচরণ মূল্যবোধ ও নীতি বিরোধী অন্য সমাজে তা নাও হতে পারে।
অপরাধ বিজ্ঞানী বিসলার বলেছেন- কিশোর অপরাধ হলো প্রচলিত সামাজিক নিয়মকানুনের উপর অপ্রাপ্ত বয়স্ক কিশোরদের অবৈধ হস্তক্ষেপ।
আবার অপরাধ বিজ্ঞানী বার্ট বলেছেন- কোনো শিশুকে তখনই অপরাধী মনে করতে হবে যখন তার অসামাজিক কাজ বা অপরাধ প্রবণতার জন্য আইনগত ব্যবস্থার প্রয়োজন পড়ে।
মূলত বিশেষ ধরনের অস্বাভাবিক ও সমাজ বিরোধী কাজ যা কিশোর-কিশোরীরা সংঘটিত করে তাকে কিশোর অপরাধ বলে।.
নীহাররঞ্জন রায়
নীহাররঞ্জন রায় (জন্ম : ১৪ই জানুয়ারি, ১৯০৩ - মৃত্যু : ৩০শে আগস্ট, ১৯৮১) ছিলেন বাঙালি ইতিহাসবিদ, সাহিত্য সমালোচক ও শিল্পকলা-গবেষক পণ্ডিত। দেশবরেণ্য ও আন্তর্জাতিক খ্যাতিসম্পন্ন মনীষী ছিলেন তিনি।
কিশোর অপরাধ
বৈশিষ্ট্য
কিশোর-কিশোরী ও অপ্রাপ্তবয়স্করা চিন্তাভাবনা না করে আবেগের বশবর্তী হয়ে অপরাধে জড়িয়ে পড়ে। পারিপার্শ্বিক অবস্থা ও ঝুঁকিপূর্ণ পরিবেশ দ্বারা অতিসহজে ও স্বল্প সময়ে প্রভাবিত হয়। তারা উদ্দেশ্যহীনভাবে, কৌতূহলবশত বা নিজেকে জনগণের সামনে প্রকাশ করার জন্য অপরাধ করে থাকে। কিশোর অপরাধের ক্ষেত্রে নিম্নোক্ত বৈশিষ্ট্যগুলো দেখা যায়। যেমন-
নীহাররঞ্জন রায়
জন্ম ও পরিবার
১৯০৩ সালের ১৪ জানুয়ারি ময়মনসিংহের কিশোরগঞ্জে জন্মগ্রহণ করেন। তার পিতার নাম মহেন্দ্রচন্দ্র রায়। তিনি মণিকা রায় নামীয় এক রমণীকে বিয়ে করেন। রায় দম্পতির সংসারে দুই পুত্র এবং এক কন্যা রয়েছে।
কিশোর অপরাধ
বৈশিষ্ট্য
-কিশোর বা অপ্রাপ্ত বয়স্করাই এ ধরনের অপরাধ করে
নীহাররঞ্জন রায়
শিক্ষাজীবন
প্রাথমিক শিক্ষা ময়মনসিংহে সম্পন্ন হয়। সিলেটের মুরারিচাঁদ কলেজ থেকে ইতিহাসে অনার্সসহ বি.এ পাস করেন ১৯২৪ সালে। পরে কলিকাতা বিশ্ববিদ্যালয় থেকে ১৯২৬ সালে প্রাচীন ভারতের ইতিহাসের শিল্পকলা শাখায় এম.এ পাস করে রেকর্ড মার্ক-সহ প্রথম শ্রেণিতে প্রথম স্থান লাভ করেন। ১৯২৭ সালে কলিকাতা বিশ্ববিদ্যালয়ে রিসার্চ ফেলো হিসাবে নিযুক্ত হয়ে গবেষণায় ব্রতী হন। বৃত্তি নিয়ে ১৯৩৫ সালে ইউরোপ যান এবং হল্যান্ড-এর লাইডেন বিশ্ববিদ্যালয় থেকে ডক্টরেট ডিগ্রি এবং লন্ডন থেকে গ্রন্থাগার পরিচালনা বিষয়ে ডিপ্লোমা নেন।
কিশোর অপরাধ
বৈশিষ্ট্য
- প্রতিকূল পরিবেশে সামাজিক সংগঠন ও কার্যাবলীর সাথে তাল মেলাতে না পেরে তারা সমাজ বিরোধী কাজে অংশ নেয়।
নীহাররঞ্জন রায়
কর্মজীবন
প্রাচীন ভারতে ইতিহাস বিভাগের অধ্যাপনা দিয়ে কর্মজীবন শুরু করেন। ১৯৩৭ সালে কলিকাতা বিশ্ববিদ্যালয়ের প্রধান গ্রন্থাগারিক নিযুক্ত হন। ১৯৪৬ সালে শিল্পকলা বিষয়ে রানী বাগেশ্বরী অধ্যাপক পদে বৃত হন কলিকাতা বিশ্ববিদ্যালয়েই। ১৯৬৫ সালে অবসর গ্রহণের পর ১৯৭৬ সাল থেকে ১৯৮১ সাল পর্যন্ত তাকে প্রফেসর এমিরেটস করা হয়। সিমলায় প্রতিষ্ঠিত ইনস্টিটিউট অব অ্যাডভান্স স্টাডিজ প্রতিষ্ঠানের প্রথম পরিচালক হয়ে ১৯৭৩ সাল পর্যন্ত ঐ পদ অলঙ্কৃত করে ছিলেন। ইউনেস্কো-এর প্রতিনিধিরূপে ব্রহ্মদেশ সরকারের সংস্কৃতি ও ইতিহাস-বিষয়ক উপদেশক ছিলেন ১৯৭৩-৭৬ সাল পর্যন্ত।
এছাড়াও, বিভিন্ন সময়ে -- লাইব্রেরি অ্যাসোশিয়েশন অফ গ্রেট ব্রিটেন, লন্ডন; রয়েল এশিয়াটিক সোসাইটি অফ গ্রেট ব্রিটেন, লন্ডন; রয়েল সোসাইটি অফ আর্টস, লন্ডন; ইন্টারন্যাশনাল অ্যাসোশিয়েশন অফ আর্টস, জুরিখ; এশিয়াটিক সোসাইটি, কলকাতা'র ফেলো নির্বাচিত হন।
রাজনৈতিক জীবন
ছাত্রবস্থা থেকেই তিনি প্রগতিশীল রাজনীতির সাথে জড়িত ছিলেন। এক সময়ে রাজনীতি ও সাংবাদিকতা করেছেন : আকৃষ্ট হয়েছিলেন অনুশীলন সমিতির প্রতি, অসহযোগ আন্দোলন-এ অংশ নিয়েছিলেন, সুভাষচন্দ্র বসু প্রতিষ্ঠিত ইংরেজি লিবার্টি পত্রিকার সাহিত্য বিভাগ পরিচালনা করেছেন। আর এস পি (রিভ্যলুশনারী সোশ্যালিস্ট পার্টি) দলের সঙ্গে যুক্ত হন এবং দলের মুখপত্র ক্রান্তির পরিচালনা মণ্ডলীতে ছিলেন। ১৯৪২ সালে ভারত ছাড় আন্দোলন-এ অংশ নেওয়ায় কারাবরণ করেন।
কিশোর অপরাধ
বৈশিষ্ট্য
- কিশোররা নিজের চিন্তা ও কাজকে সঠিক বলে প্রাধান্য দেয়।
নীহাররঞ্জন রায়
মৃত্যু
১৯৮১ সালের ৩০শে আগস্ট কলকাতায় তার বাসভবনে লোকান্তরিত হন।
সাজিদ-ওয়াজিদ
সাজিদ-ওয়াজিদ হলেন দুই ভাই কর্তৃক হিন্দি গানে সুরারোপিত সাজিদ আলী এবং ওয়াজিদ আলী এর সমন্বয়ে গঠিত সঙ্গীত যুগল। তারা বলিউড চলচ্চিত্রে কাজের জন্য সুপরিচিত। তারা দাবাং চলচ্চিত্রের সঙ্গীতায়োজনের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার, জি সিনে পুরস্কার ও স্ক্রিন পুরস্কার অর্জন করেন। তাদেরকে "ইন্টারন্যাশনাল ফিল্ম" এবং "টেলিভিশন রিসার্স সেন্টার অফ এশিয়ান অ্যাকডেমি অফ ফিল্ম অ্যান্ড টেলিভিশন" কর্তৃক আজীবন সদস্যপদ দিয়ে সম্মানিত করা হয়েছে।
প্রাথমিক জীবন
ওস্তাদ সরাফত খাঁ এর পুত্রদ্বয় হলেন সাজিদ আলী ও ওয়াজিদ আলী।
কর্মজীবন
সাজিদ-ওয়াজিদ ১৯৯৮ সালের সোহেল খান পরিচালিত বলিউডি চলচ্চিত্র "প্যায়ার কিয়া তো ডারনা ক্যা" তে সর্বপ্রথম সঙ্গীতায়নের কাজ করেন। ১৯৯৯ সালে সনু নিগম এর "দিওয়ানা" এ্যালবামের "দিওয়ানা তেরা", "আন মুঝে রাত দিন", ইস কাদার প্যায়ার হ্যায়" ইত্যাদি গানে সুরারোপ করেন। একই বছরে তারা "হ্যালো ব্রাদার" ছবিতে সঙ্গীত পরিচালক হিসেবে কাজ করেন এবং "হাটা সা কি ঘাটা", "চুপ ক্যাসে কই আয়েগা", এবং "হ্যালো ব্রাদার" গানগুলি লেখেন।
এছাড়াও তারা বিভিন্ন চলচ্চিত্রে গান লিখেছেন, যেমনঃ ক্যায়া অ্যায়হি প্যায়ার হ্যায় (২০০২), গুনাহ (২০০২),চোরি চোরি (২০০৩), দ্য কিলার (২০০৬), শাদি কারকে ফাস গায়ে ইয়ার (২০০৬),জানে হোগা ক্যায়া (২০০৬) এবং কাল কিসনে দেখা।
এছাড়াও এই সঙ্গীত যুগল সালমান খান অভিনীত বেশ কয়েকটি চলচ্চিত্রে সঙ্গীত পরিচালনা করেছেন। যেমন: তুমকো না ভুল পায়েঙ্গে (২০০২), তেরে নাম (২০০৩), গর্ব: প্রাইড এন্ড অনার (২০০৪), মুঝসে শাদি কারোগি (২০০৪), পার্টনার (২০০৭), হ্যালো (২০০৮), গড তুসি গ্রেট হো (২০০৮), ওয়ান্টেড (২০০৯), ম্যায় অউর মিসেস খান্না, (২০০৯), বীর (২০১০), দাবাং (২০১০), নো প্রবলেম (২০১০), এবংএক থা টাইগার (২০১২; শুধামাত্র "মাশায়াল্লাহ")।
তারা "সা রে গা মা পা সিঙ্গিং সুপারস্টার", সা রে গা মা পা ২০১২" এর প্রশিক্ষক হিসেবে কাজ করছেন এবং আপাতবাস্তব টেলিভিশন অনুষ্ঠান "বিগ বস ৪" ও "বিগ বস ৬" এর শিরোনাম গান লিখেছেন। সাজিদ-ওয়াজিদ "আইপিএল ৪" এর থিম গান "ধুম ধুম ধুম ধাড়াক্কা" লিখেছেন। এছাড়াও ওয়াজিদ শিরোনাম গানটি গেয়েছেন।
চলচ্চিত্র ছাড়া এ্যালবাম
সাজিদ-ওয়াজিদ সঙ্গীত পরিচালক হিসেবে কিছু এ্যালবামে সঙ্গীতায়নের কাজ করেছেন:
সাজিদ-ওয়াজিদ পৃষ্ঠভূমি স্কোরলেখক হিসাবে
এছাড়াও নিম্নের চলচ্চিত্রে সাজিদ-ওয়াজিদ ব্যাকগ্রাউন্ড মিউজিক হিসেবে কাজ করেছেন:
মৃত্যু
ওয়াজিদ খান হৃদরোগে আক্রান্ত হয়ে ১ জুন ২০২০ সালে মৃত্যুবরণ করেন।
রুহুল আমিন (বীর বিক্রম)
শহীদ রুহুল আমিন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ রুহুল আমিনের জন্ম নোয়াখালী জেলার চাটখিল উপজেলার নোয়াখালা ইউনিয়নের সিংবাহুড়া গ্রামে। তার বাবার নাম জালাল আহমেদ মুন্সি এবং মায়ের নাম ফাতেমা খাতুন। তার স্ত্রীর নাম স্ত্রী তাজনাহার বেগম।
মুক্তিযুদ্ধে ভূমিকা
১৯৭১ সালের ২৫ নভেম্বর রুহুল আমিন তার দল নিয়ে রামগঞ্জের পাকিস্তান সেনাবাহিনীর অবস্থানে আক্রমণ করেন। বাজার ও গোডাউন এলাকায় ছিল পাকিস্তানি সেনাদের প্রতিরক্ষা অবস্থান। আক্রমণ শুরুর আগে মুক্তিযোদ্ধারা স্থানীয় জনসাধারণকে নিরাপদ স্থানে সরিয়ে দেন। ভোররাতে পাকিস্তানি সেনাদের অবস্থানে তারা প্রচণ্ড আক্রমণ চালান। পাকিস্তানি সেনারাও পাল্টা আক্রমণ করে। দুই দিন টানা যুদ্ধ চলার পর ২৭ নভেম্বর থেকে পাকিস্তানি সেনাদের অবস্থান থেকে পাল্টা গুলিবর্ষিত হচ্ছিল না। এতে মুক্তিযোদ্ধারা দলনেতা রুহুল আমিনসহ সবাই চিন্তিত হয়ে পড়লেন। একপর্যায়ে তিনি সহযোদ্ধাদের গুলি চালাতে বন্ধ করতে বললেন। এর পরেও পাকিস্তানি সেনাদের দিক থেকে কোনো গোলাগুলি হলো না। দুঃসাহসী রুহুল আমিন সহযোদ্ধাদের নির্দেশ দিলেন নিজ নিজ অবস্থানে থাকার জন্য। আর নিজেই দেখার জন্য ক্রলিং করে এগিয়ে গেলেন সামনে। এক পর্যায়ে উঠে হেঁটে যেতে থাকলেন। তারপর হঠাৎ ব্রাশফায়ারের শব্দ। আত্মরক্ষার চেষ্টা করেও রুহুল আমিন ব্যর্থ হলেন। গুলি এসে লাগল তার তলপেট, বুক আর পায়ে। মাটিতে লুটিয়ে পড়লেন তিনি। এদিকে মুক্তিযোদ্ধারা দলনেতাকে হারিয়ে কিছুটা হকচকিত। তবে তাৎক্ষণিক পাল্টা আক্রমণ শুরু করলেন। গোলাগুলি চলতে থাকল। এই ফাঁকে কয়েকজন মুক্তিযোদ্ধা ক্রলিং করে এগিয়ে গেলেন রুহুল আমিনের কাছে। তাকে উদ্ধার করে নিয়ে এলেন। কিন্তু ততক্ষণে অতিরিক্ত রক্তক্ষরণে তিনি নেতিয়ে পড়েছেন। সহযোদ্ধারা চেষ্টা করলেন তাকে বাঁচাতে। কিন্তু তাদের সব চেষ্টা ব্যর্থ হলো। সন্ধ্যায় তিনি মারা যান। সেদিন রাতেই রামগঞ্জ মুক্ত হয়। পরে সহযোদ্ধারা তার মরদেহ পাঠিয়ে দেন গ্রামের বাড়িতে। পারিবারিক কবরস্থানে তাকে সমাহিত করা হয়।
কিশোর অপরাধ
বৈশিষ্ট্য
- অতি উৎসাহ ও কৌতূহলের বশে উদ্দেশ্যহীনভাবে অসামাজিক কাজ তথা অপরাধ করে।
- যথাসময়ে কিশোররা সংশোধন না হলে কালক্রমে অপরাধপ্রবণ হয়ে পড়ে।
ধরন ও প্রকৃতি
সামাজিক সমস্যা হিসেবে এবং অপরাধ জগতে কিশোর অপরাধ ক্রমবর্ধমানশীল। গ্রাম অপেক্ষা শহরে কিশোর অপরাধের ব্যাপকতা ও গভীরতা বেশি। বাংলাদেশের সার্বিক দিক বিবেচনায় কিশোর অপরাধ বা অপরাধীকে চারটি শ্রেণিতে ভাগ করা যায় যেমন-
১। শহর এলাকার কিশোর অপরাধী ২। গ্রাম এলাকার কিশোর অপরাধী ৩। নিম্নবিত্ত ও মধ্যবিত্ত পরিবারের কিশোর অপরাধী ৪। উচ্চবিত্ত পরিবারের কিশোর অপরাধী।
আর এ সকল কিশোর অপরাধীদের মধ্যে প্রধানত যেসব অপরাধ লক্ষ্য করা যায় তা হলো- জুয়া খেলা; নেশা করা; খেলার মাঠ বা শিক্ষা প্রতিষ্ঠানে মারামারি ও বিশৃঙ্খলা সৃষ্টি; বাস, ট্রেন ও সিনেমা হলে বিনা টিকিটে যাওয়া, পরীক্ষায় নকল করা, এসিড নিক্ষেপ, রাস্তাঘাটে ছিনতাই, মারপিট, অন্যের বাগানের বা ক্ষেত্রের ফল ও ফসল চুরি করা ইত্যাদি।
অপরাধের কারণ
কিশোর অপরাধের সবচেয়ে বড় কারন হলো পারিবারিক অসচেতনতা। শিল্পোন্নত ও পুঁজিবাদী সমাজের মতো বর্তমানে স্বল্পোন্নত সমাজেও কিশোর অপরাধের ভয়াবহতা বৃদ্ধি পাচ্ছে। স্বাধীনতা-উত্তর বাংলাদেশে কিশোর অপরাধের প্রবণতা বাড়লেও সাম্প্রতিককালে এ প্রবণতা অকল্পনীয়ভাবে বৃদ্ধি পেয়েছে। সমাজে  বিদ্যমান, হতাশা, নৈরাজ্য আর দারিদ্র্য কিশোর অপরাধ সৃষ্টির প্রধান কারণ। শহরের দূষিত পরিবেশে মানবেতর জীবনযাপন ও অশিক্ষা, ক্ষুধা, দারিদ্র্য কিশোরদের চুরি, ছিনতাই, পকেটমারের মতো অপরাধমূলক কাজ করতে বাধ্য করে। মূলত সামগ্রিকভাবে কিশোর অপরাধের প্রধান কারণগুলো হলো- ◑ ভগ্ন পরিবার ও পিতামাতার দাম্পত্য কলহ যেখানে আবেগ, ভালোবাসা ও নিরাপত্তার অভাব রয়েছে ◑ চরম দারিদ্র্য ও পিতামাতার অবহেলা  শিশুশ্রম ও জোরপূর্বক শিশুকে কাজে বাধ্য করা ◑খারাপ সঙ্গীর সাথে চলাফেরা করা পারিবারিক অস্থিতিশীলতা ও অসম্প্রীতি ◑পিতা বা মাতার পুনর্বিবাহ ◑মা কর্মজীবী হওয়ায় পর্যাপ্ত শিশুযত্নের অভাব, ◑অতিরিক্ত শাসন, রক্ষণশীলতা ও বাবা-মার পরস্পরবিরোধী মানসিকতা,স্বার্থপর ও ফন্দিবাজ রাজনীতিবিদ কর্তৃক কিশোরদের পিকেটিং-এ ব্যবহার, সামাজিক, ধর্মীয় ও নৈতিক শিক্ষার অভাব এবং, অপসংস্কৃতির অনুপ্রবেশ ইত্যাদি।
নেতিবাচক প্রভাব
আজকের কিশোর কিশোরীরা আগামী দিনের ভবিষ্যৎ। তাই কিশোর অপরাধের প্রবণতা দেশ, জাতি ও সমাজের ভবিষ্যৎ সম্ভাবনাকে নষ্ট করে দেয়। কিশোর অপরাধের প্রভাবে শিক্ষা প্রতিষ্ঠানের শান্তি-শৃঙ্খলার অবনতি ও শিক্ষার সুষ্ঠু পরিবেশ নষ্ট হয়। শিশু কিশোর দ্বারা রাস্তাঘাটে প্রকাশ্যে ছিনতাই, চাঁদাবাজি, পকেটমারের মতো অপরাধ জনগণের আর্থ-সামাজিক নিরাপত্তায় বিঘ্ন ঘটায়। ছাত্রী অপহরণ, ধর্ষণ, এসিড নিক্ষেপ ইত্যাদি কারণে স্কুল-কলেজগামী ছাত্রীরা নিরাপত্তাহীন হয়ে পড়ে। কিশোর অপরাধের কারণে সমাজে মাদকাসক্তি ও যৌনাচার বেড়ে চলেছে যা সমাজ জীবনে নৈতিক মূল্যবোধের অবক্ষয় ঘটাচ্ছে। এ ছাড়া কিশোরদের দ্বারা পিতা-মাতা ও বয়োজ্যেষ্ঠদের অবাধ্যতা, অশোভন আচরণ, পারিবারিক জীবনে শৃঙ্খলা নষ্ট হচ্ছে। সর্বোপরি কিশোরদের অর্থবহ জীবনকে ধ্বংস করে জাতিকে অন্ধকারাচ্ছন্ন ভবিষ্যতের দিকে ঠেলে দিচ্ছে।
বাংলাদেশে সংশোধনমূলক কার্যক্রম
বর্তমানে বাংলাদেশে কিশোর অপরাধ সংশোধনের জন্য বিভিন্ন কার্যক্রম চলমান আছে। বাংলাদেশে কিশোর অপরাধ সংশোধনের কার্যক্রম শুরু হয় ১৯৪৯ সালে ঢাকায় Brostal School প্রতিষ্ঠার মাধ্যমে। পরবর্তীতে ১৯৭৪ সালে কিশোর আদালত এবং টঙ্গীতে কিশোর সংশোধনী প্রতিষ্ঠান স্থাপিত হয়। এ ছাড়া কিশোর অপরাধীদের সংশোধনের জন্য কিশোর হাজত, প্রশিক্ষণ কেন্দ্র, প্রবেশন, প্যারোলসহ বিভিন্ন প্রতিষ্ঠান ও বিশেষ ব্যবস্থা প্রচলিত আছে। এসব প্রতিষ্ঠান ও ব্যবস্থার মূল লক্ষ্য শাস্তির পরিবর্তে সংশোধনের ওপর গুরুত্বারোপ করে অপরাধী কিশোরদের সমাজের মূল ধারায় ফিরিয়ে আনা। আধুনিক ও বৈজ্ঞানিক উপায়ে কিশোরদের সংশোধনের ব্যবস্থা করাই এ সকল কার্যক্রমের মূল লক্ষ্য।
কিশোর অপরাধ মোকাবিলার উপায়
কিশোর অপরাধের ভয়াবহ পরিণতি উপলব্ধি করে আমাদের সকলের উচিত কিশোরদের অন্ধকার থেকে আলোর জগতে ফিরিয়ে আনা। কিশোর অপরাধ সৃষ্টিতে শুধু কিশোররাই দায়ী নয়। এজন্য দায়ী আমাদের পরিবর্তনশীল সমাজ ব্যবস্থা, পারিবারিক, সামাজিক, অর্থনৈতিক ও সামাজিক অবস্থা। তাই সরকারি প্রচেষ্টা ও আইন-শৃঙ্খলা রক্ষাকারী প্রতিষ্ঠানের পাশাপাশি সবাইকে এগিয়ে আসতে হবে। কিশোর অপরাধ মোকাবিলায় নিম্নোক্ত পদক্ষেপ নেয়া যেতে পারে-
- কিশোর অপরাধ মোকাবিলায় সর্বপ্রথম এ সম্পর্কে বিস্তারিত তথ্য জেনে কার্যকর পদক্ষেপ নিতে হবে।
আহমেদুর রহমান
আহমেদুর রহমান (জন্ম: অজানা - মৃত্যু: ১৮ জুন, ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কিশোর অপরাধ
কিশোর অপরাধ মোকাবিলার উপায়
- সুবিধাবঞ্চিত ও দরিদ্র শিশু কিশোরদের জন্য সুশিক্ষার ব্যবস্থা করতে হবে।
আহমেদুর রহমান
জন্ম ও শিক্ষাজীবন
আহমেদুর রহমানের জন্ম চট্টগ্রাম জেলার বোয়ালখালী উপজেলার পশ্চিম কধুরখিল গ্রামে। তার বাবার নাম আবদুল আলী এবং মায়ের নাম আমাতুন নূর বেগম। তার স্ত্রীর নাম হোসনে আরা বেগম। তার দুই ছেলে ও সাত মেয়ে।
কিশোর অপরাধ
কিশোর অপরাধ মোকাবিলার উপায়
- শিশু-কিশোরদের মানসিক বিকাশে পিতামাতাকে বিশেষ নজর রাখতে হবে। আধুনিক দৃষ্টিভঙ্গিতে সন্তানের ভালোলাগার ও মন্দলাগাকে বিচার করতে হবে।
আহমেদুর রহমান
কর্মজীবন
ইপিআরে চাকরি করতেন আহমেদুর রহমান। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। ইপিআরের ৪ উইংয়ের সৈনিক হিসেবে চুয়াডাঙ্গা জেলার সীমান্তবর্তী যাদবপুরে কর্মরত ছিলেন আহমেদুর রহমান। ২৭ মার্চ এ ক্যাম্প পরিদর্শনে আসেন অবাঙালি অফিসার ক্যাপ্টেন সাদেক। ক্যাম্পে বাংলাদেশের মানচিত্রখচিত লাল সবুজ পতাকা দেখে তিনি সৈনিকসহ অন্যান্যদের খুব বকাবকি করেন। এতে প্রতিবাদ করায় সেখানে সিপাহি আশরাফকে ক্যাপ্টেন সাদেক সঙ্গে সঙ্গে গুলি করেন। পরবর্তীতে কোম্পানি কমান্ডার ছিলেন সুবেদার মজিদ মোল্লার নির্দেশে আহমেদুর রহমানসহ ক্যাপ্টেন সাদেককে লক্ষ্য করে গুলি করেন। সঙ্গে সঙ্গে মারা যান ক্যাপ্টেন সাদেক।
কিশোর অপরাধ
কিশোর অপরাধ মোকাবিলার উপায়
- কিশোরের সুষ্ঠু সামাজিকীকরণের জন্য গঠনমূলক পারিবারিক, সামাজিক ও শিক্ষা প্রতিষ্ঠানের পরিবেশ সৃষ্টি করতে হবে।
আহমেদুর রহমান
মুক্তিযুদ্ধে ভূমিকা
১৯৭১ সালের ৩ অক্টোবর যশোর জেলার চৌগাছা উপজেলার অন্তর্গত বরণী এলাকায় মুক্তিযোদ্ধারা খবর পেলেন পাকবাহিনী সেখানে ঘাঁটি গেড়েছে। খবর পাওয়া মাত্রই মুক্তিযোদ্ধারা বরণীর উদ্দেশে রওনা দেন। তখন এ দলের কমান্ডার ছিলেন নাজমুল হুদা (বীর বিক্রম)। মুক্তিযোদ্ধারা সেখানে ভোর তিনটার সময় অ্যামবুশ করেন। তারপর কমান্ডারের নির্দেশের জন্য অপেক্ষা করতে থাকেন। নির্দেশ পাওয়ার পর সকাল ৬টায় আক্রমণ শুরু করেন মুক্তিযোদ্ধারা। শত্রুদের পক্ষ থেকেও গুলি আসতে থাকে। হঠাৎ আক্রমণে শত্রুরা বিশৃঙ্খল হয়ে পড়ে। ৩০ জনের মতো মুক্তিযোদ্ধা ছিল সেখানে কিন্তু শত্রু ছিল অনেক। আড়াই ঘণ্টার মতো যুদ্ধ হয়। এ যুদ্ধে আহমেদুর রহমান আহত হন। গোলার টুকরা তার ঊরুতে লাগে। আহত হওয়া সত্ত্বেও তিনি যুদ্ধ চালিয়ে যান। পাকিস্তানি সেনা যেহেতু সংখ্যায় অনেক বেশি, তারা চারদিক থেকে মুক্তিযোদ্ধাদের ঘিরে ফেলার চেষ্টা করে। আহমেদুর রহমানসহ একদল মুক্তিযোদ্ধা গভীর রাতে ভারত থেকে সীমান্ত অতিক্রম করে বাংলাদেশের ভেতরে আসেন। তারা সীমান্তসংলগ্ন এক গ্রামে ফাঁদ পাতলেন। তারপর তারা অপেক্ষা করতে থাকলেন পাকিস্তানি সেনাদের জন্য। আক্রমণ শুরুর পর প্রচণ্ড পাল্টা আক্রমণে মুক্তিযোদ্ধারা বেশ ঝুঁকির মধ্যে পড়ে যান। আহমেদুর রহমানসহ কয়েকজন মনোবল ও সাহস হারালেন না। বীরত্বের সঙ্গে পাকিস্তানিদের আক্রমণ মোকাবিলা করতে থাকলেন। তাঁদের বীরত্ব ও সাহসে উজ্জীবিত হলেন সহযোদ্ধারা।
কিশোর অপরাধ
কিশোর অপরাধ মোকাবিলার উপায়
- দেশে পর্যাপ্ত কিশোর অপরাধ সংশোধন কেন্দ্র গড়ে তুলতে হবে।
- স্বেচ্ছাসেবী প্রতিষ্ঠান ও গণমাধ্যমগুলো শিশুর মানসিক বিকাশের উপযোগী কার্যক্রম ও অনুষ্ঠান পরিচালনা করতে পারে।
মূলকথা
কৈশোরকাল মানুষের ভবিষ্যৎ জীবন গঠনের সময়। এ সময় থেকেই মানুষ অনেক আশা ও স্বপ্ন নিয়ে পরিপূর্ণ জীবন গড়ে তুলতে শুরু করে। কিন্তু ত্রুটিপূর্ণ সমাজব্যবস্থা ও ঝুঁকিপূর্ণ পরিবেশের কারণে অকালেই সে আশাহত হয়। হতাশা আর নৈরাজ্য জীবনকে অন্ধকারে ঠেলে দেয়। কিশোরের সুপ্ত প্রতিভা অঙ্গুরে বিনষ্ট হওয়ায় তারা অপরাধে জড়িয়ে পড়ে। তাই যে সকল বহুমুখী কারণে কিশোর অপরাধের সৃষ্টি তা রোধ করতে হবে। আমাদের বর্তমান কিশোরদের প্রকৃত মানুষ ও নিরপরাধী হিসেবে গড়ে তুলতে পারলেই জাতির উন্নতি সম্ভব।